Germaniyadagi qochqinlarning umumiy miqdori bir sutkada ikki barobarga oshib ketdi, deb xabar beradi RIA Novosti agentligi federal politsiyadagi manbaga tayangan holda. “O‘tgan kun davomida federal politsiya butun Germaniya bo‘ylab 7 266 kishini qabul qildi. Ulardan 7 049 nafari Avstriya-Germaniya chegarasi orqali o‘tib keldi. Ayni paytda bu asosiy yo‘nalish bo‘lib, bizning bosh kuchlarimiz o‘sha yerga tashlangan", — dedi politsiya xodimi. Chorshanba kuni politsiya bir kun oldin chegaradan 3 400 qochqin o‘tib kelganini ma’lum qilgan edi. Ular asosan Suriya, Iroq va Afg‘oniston fuqarolaridir.